ബ്രാഹ്മണ്യത്തെ ആശയം കൊണ്ടും പ്രവൃത്തി കൊണ്ടും നേരിട്ട ചട്ടമ്ബിസ്വാമികളെ മാറ്റി നിര്ത്താന് കഴിയില്ല: പിണറായി വിജയന് തിരുവനന്തപുരം: കേരളത്തിന്്റെ നവോത്ഥാന പ്രസ്ഥാനത്തിന്്റെ ചരിത്രത്തിലെ ഒരു പ്രകാശഗോപുരമാണ് ചട്ടമ്ബിസ്വാമികളെന്ന് മുഖ്യമന്ത്രി പിണറായി വിജയന്. കേരള നവോത്ഥനത്തിന്്റെ ചരിത്രം ചട്ടമ്ബിസ്വാമികളെ മാറ്റി നിര്ത്തിക്കൊണ്ട് എഴുതാന് സാധ്യമല്ലെന്നും തന്റെ ഫേസ്ബുക് കുറിപ്പിലൂടെ മുഖ്യമന്ത്രി അഭിപ്രായപ്പെട്ടു. ചട്ടമ്ബിസ്വാമികളുടെ ജന്മനാളായ ഇന്ന് അദ്ദേഹത്തിന്്റെ ജീവിതവും ആശയങ്ങളും ചരിത്രപരമായി ഉള്ക്കൊണ്ടുകൊണ്ട് മുന്നോട്ട് പോകാനുള്ള ശ്രമങ്ങള് നമുക്ക് ഏറ്റെടുക്കാം. സമൂഹത്തിലാകെ ആ സന്ദേശങ്ങള് നമുക്ക് എത്തിക്കാമെന്നും ഫേസ്ബുക് പോസ്റ്റില് മുഖ്യമന്ത്രി പറയുന്നു. ഫേസ്ബുക് പോസ്റ്റിന്റെ പൂര്ണ്ണരൂപം: കേരളത്തിന്്റെ നവോത്ഥാന പ്രസ്ഥാനത്തിന്്റെ ചരിത്രത്തിലെ ഒരു പ്രകാശഗോപുരമാണ് ചട്ടമ്ബിസ്വാമികള്. ജാതീയതയുടെ കൊടിയ അനാചാരങ്ങളെ, അതില് നിന്നും മുതലെടുത്ത് അപ്രമാദിത്വം അനുഭവിച്ചിരുന്ന ബ്രാഹ്മണ്യത്തെ ആശയം കൊണ്ടും പ്രവൃത്തി കൊണ്ടും അദ്ദേഹം എതിരിട്ടു. മതസംഹിതകളില് അന്തര്ലീനമായ വിമോചനത്തിന്്റെയും സമത്വത്തിന്്റെയും പ്രകാശം ചൊരിയുന്ന, എന്നാല് ചൂഷകരാല് മറച്ച് പിടിക്കപ്പെട്ട സത്തകള് ചട്ടമ്ബിസ്വാമികള് തന്്റെ പോരാട്ടത്തിനുള്ള ആയുധങ്ങളാക്കി. ആ അറിവുകള് ജനങ്ങളിലേക്ക് പകര്ന്നുകൊണ്ട് അവരുടെ വിശ്വാസങ്ങളില് നീതിയുടെയും തുല്യതയുടെയും ബോധ്യമുറപ്പിക്കാന് ചട്ടമ്ബിസ്വാമികള്ക്ക് സാധിച്ചു. അത്തരത്തില് മനുഷ്യരുടെ മതബോധത്തെ നവീകരിക്കാനും അതിനകത്ത് തന്നെ പുരോഗമനപരമായ മാറ്റങ്ങള് കൊണ്ടുവരാനും അദ്ദേഹത്തിന് കഴിഞ്ഞു. ശാസ്ത്രശാഖകളിലും വേദാന്തത്തിലും സംഗീതത്തിലും സാഹിത്യത്തിലും പ്രാചീന ചരിത്രത്തിലും അഗാധമായ ജ്ഞാനം ചട്ടമ്ബിസ്വാമികള്ക്കുണ്ടായിരുന്നു. അതെല്ലാം അദ്ദേഹത്തിന്്റെ സാമൂഹ്യപ്രവര്ത്തനങ്ങള്ക്ക് അസാധാരണമായ മൂര്ച്ച നല്കി. കേരള നവോത്ഥനത്തിന്്റെ ചരിത്രം ചട്ടമ്ബിസ്വാമികളെ മാറ്റി നിര്ത്തിക്കൊണ്ട് എഴുതാന് സാധ്യമല്ല. ജാതീയതയും അനാചാരങ്ങളും തൂത്തെറിഞ്ഞു മാനവികതയുടെ സംസ്ഥാപനം ലക്ഷ്യം വയ്ക്കുന്ന കേരളത്തിന്്റെ പുരോഗമന പ്രസ്ഥാനങ്ങള്ക്ക് അദ്ദേഹം എക്കാലവും അറിവിന്്റെ വെളിച്ചവും സമരോത്സുകതയുടെ ഊര്ജ്ജവും പകരും. ചട്ടമ്ബിസ്വാമികളുടെ ജന്മനാളായ ഇന്ന് അദ്ദേഹത്തിന്്റെ ജീവിതവും ആശയങ്ങളും ചരിത്രപരമായി ഉള്ക്കൊണ്ടുകൊണ്ട് മുന്നോട്ട് പോകാനുള്ള ശ്രമങ്ങള് നമുക്ക് ഏറ്റെടുക്കാം. സമൂഹത്തിലാകെ ആ സന്ദേശങ്ങള് നമുക്ക് എത്തിക്കാം. നവകേരളത്തിനായി കൈകള് കോര്ക്കാം.